《送顾嗣宗返吴门次留别韵》
清代·缪沅

韩孟云龙日夕依，故山猿鹤久相违。人如诸葛真名士，品是江东大布衣。

吴地烟岚应入梦，楚天鸥鹭渐忘机。步兵日有莼鲈思，隐语当归且缓归。

作者简介：（1672—1730）江苏泰州人，字湘芷，一作湘沚，又字澧南。康熙四十八年进士，授编修，官至刑部左侍郎。工诗，少时与宝应王式丹等号江左十五子。有《馀园诗钞》。